Hallitusneuvotteluihin lähtevät puolueet lienevät selvillä tiistai-iltana, sanoo hallitustunnustelija Antti Rinne. Hänen mukaansa yksikään pieni puolue ei saa päästä vaa’ankieliasemaan, mikä viittaa siihen, että mukana olisi ainakin viisi puoluetta.

Toisinaan tilanteet muuttuvat elämässä nopeasti. Vielä alkuvuodesta Antti Rinne makasi sairaalahoidossa sairastuttuaan joululomalla Espanjassa. Nyt Sdp:n puheenjohtaja istuu eduskunnan kenties komeimmassa työhuoneessa tuoreena puhemiehenä.